תקנות צער בעלי חיים (הגנה על בעלי חיים) (קרן למען בעלי חיים)

{{ח:התחלה}}
{{ח:כותרת|תקנות צער בעלי חיים (הגנה על בעלי חיים) (קרן למען בעלי חיים), התשנ״ה–1995}}

{{ח:פתיח-התחלה}}
{{ח:תיבה|ק״ת תשנ״ה, 676|תקנות צער בעלי חיים (הגנה על בעלי חיים) (קרן למען בעלי חיים)|https://olaw.org.il/takanot/takanot-5658.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק צער בעלי חיים (הגנה על בעלי חיים)#סעיף 14|סעיף 14(ד)}} {{ח:חיצוני|חוק צער בעלי חיים (הגנה על בעלי חיים)|לחוק צער בעלי חיים (הגנה על בעלי חיים), התשנ״ד–1994}} (להלן – החוק), אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”הקרן“ – קרן למען בעלי חיים במסגרת המשרד לאיכות הסביבה שהוקמה {{ח:חיצוני|חוק צער בעלי חיים (הגנה על בעלי חיים)#סעיף 14|בסעיף 14 לחוק}};
{{ח:ת|סוג=הגדרה}} ”השר“ – השר לאיכות הסביבה.

{{ח:סעיף|2|ניהול הקרן}}
{{ח:ת}} הקרן תנוהל בידי הנהלה אשר ימנה השר (להלן – ההנהלה) שתהיה בת שבעה חברים, מהם שני נציגי ציבור שאינם עובדי מדינה, עובד משרד האוצר, עובד משרד החקלאות, חשב המשרד לאיכות הסביבה או סגנו, ושני עובדים נוספים של המשרד לאיכות הסביבה ואחד מהם יהיה היושב ראש.

{{ח:סעיף|3|סמכויות ההנהלה}}
{{ח:ת}} ההנהלה תהיה מוסמכת לפעול לקידום מטרות הקרן כמפורט {{ח:חיצוני|חוק צער בעלי חיים (הגנה על בעלי חיים)#סעיף 14|בסעיף 14(ב) לחוק}}, ובכלל זה תהיה ההנהלה מוסמכת –
{{ח:תת|(1)}} להכין ולהציע תכנית רב שנתית של הקרן, וכן תכנית פעולה שנתית שתוגש לא יאוחר מ־31 בדצמבר של כל שנה; כמו כן להכין הצעת תקציב והצעת תקציב פיתוח; הקרן תתוקצב במסגרת תקציב המדינה; הצעות ההנהלה טעונות אישור השר;
{{ח:תת|(2)}} לאשר את ביצוע הפעולות הדרושות למימוש מטרות הקרן ותפעולה, לרבות השקעות ורכישות במסגרת תקציביה המאושרים;
{{ח:תת|(3)}} ליזום קבלת ייעוץ, סקרים ודוחו״ת מומחים, בכל הדרוש לקידום מטרות הקרן;
{{ח:תת|(4)}} לאשר קבלת כספים והקצבות לקרן ולהקציב כספים מתוך קופת הקרן לשם ביצוע סמכויותיה.

{{ח:סעיף|4|סדרי עבודת ההנהלה}}
{{ח:תת|(א)}} ההנהלה תקבע את סדרי דיוניה ועבודתה ככל שלא נקבעו בתקנות אלה, ובלבד שעיקרים לסדרי הדיונים והעבודה ייקבעו בידי ההנהלה לא יאוחר מאשר בישיבתה השלישית.
{{ח:תת|(ב)}} החלטות ההנהלה יתקבלו ברוב קולות חברי ההנהלה הנוכחים; היו הקולות שקולים – יכריע קולו של היושב ראש.
{{ח:תת|(ג)}} ההנהלה תתכנס אחת לארבעה חודשים לפחות ונוכחות רוב החברים תהווה מנין חוקי לכל דבר.
{{ח:תת|(ד)}} לכל דיוני ההנהלה יירשמו פרוטוקולים.
{{ח:תת|(ה)}} יושב ראש ההנהלה ביחד עם חבר ההנהלה אחר שהיא תבחר לכך, יהיו מורשים לחתום בשם ההנהלה על כל מסמך שעשייתו בתחום סמכותה, ובלבד שבכל מקרה שבו המסמך בעל משמעות תקציבית לקרן ובכל מקרה של דרישת תשלום לקופת הקרן או הוראת תשלום מקופת הקרן, תידרש גם חתימת חשב המשרד לאיכות הסביבה או סגנו – זה מביניהם שלפי {{ח:פנימי|סעיף 2|תקנה 2}} נתמנה חבר ההנהלה.
{{ח:תת|(ו)}} הנהלת הקרן תגיש לשר דוחו״ת על פעולות הקרן אחת לארבעה חודשים וכן דוחו״ת שנתיים.

{{ח:סעיף|5|תקבולים והוצאות}}
{{ח:תת|(א)}} תקבולי הקרן יהיו מכספים שישולמו לקרן כמפורט {{ח:חיצוני|חוק צער בעלי חיים (הגנה על בעלי חיים)#סעיף 12|בסעיף 12(ד)}} {{ח:חיצוני|חוק צער בעלי חיים (הגנה על בעלי חיים)#סעיף 14|ו־14(ג) לחוק}}.
{{ח:תת|(ב)}} ההוצאות והתקבולים של הקרן ינוהלו במערכת הכספים של המשרד לאיכות הסביבה במסגרת סעיפי תקציב מיוחדים ונפרדים; חשב המשרד לאיכות הסביבה יעביר להנהלה או למי שהיא תקבע לענין זה, דיווחים שוטפים ורצופים לגבי הוצאות הקרן ותקבוליה.
{{ח:תת|(ג)}} כל תקבולי הקרן מיועדים אך ורק למימון פעולות הקרן המאושרות במסגרת תקציב הקרן ומטרותיה.
{{ח:תת|(ד)}} כל יתרת תקבולי הקרן כאמור בתקנת משנה (א) אשר לא תנוצל במשך שנת תקציב פלונית, תועבר לתקציב הקרן של שנת התקציב שלאחריה.

{{ח:סעיף|6|תחילה}}
{{ח:ת}} תחילתן של תקנות אלה ביום פרסומן.

{{ח:חתימות|כ״ג בטבת התשנ״ה (26 בדצמבר 1994)}}
* '''יוסי שריד'''
השר לאיכות הסביבה
{{ח:סוגר}}
{{ח:סוף}}
[[קטגוריה:בוט חוקים]]